วัดใหม่คลองเจ็ด

วัดใหม่คลองเจ็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี 

วัดใหม่คลองเจ็ด เดิมเป็นสำนักสงฆ์ ชื่อว่า สำนักสงฆ์สีชนาเทพสามัคคี โดยมี พระครูวินัยธรสีลสุเทพ เตชวโร ได้รวบรวมเงินจากศรัทธาของญาติโยม ซื้อที่ดินทั้งหมด 6 ไร่ เศษ ต่อมาวันที่ 22 มิถุนายน พ.ศ. 2529 ได้รับอนุญาตให้ตั้งวัด ชื่อว่า "วัดใหม่คลองเจ็ด" จนถึงปัจจุบัน วัดได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2548 ปัจจุบันมี พระครูปทุมธรรมโฆสิต (คงษร โฆสิโต ป.ธ.4) ดำรงตำแหน่งเจ้าอาวาส

อาคารเสนาสนะที่สำคัญ ได้แก่ เจดีย์พระบรมสารีริกธาตุ สร้างจากคอนกรีตเสริมเหล็ก ทรงประยุกต์ไทย มอญ และอินเดีย องค์เจดีย์ทรงมอญ รอบต้นศรีมหาโพธิ์จากอินเดียที่ตั้งอยู่ด้านหน้าวัดริมคลอง และอุโบสถ วัดมีเสาหงส์อันแสดงเอกลักษณ์ของวัดมอญ

อ้างอิง

ใหม่คลองเจ็ด
ใหม่คลองเจ็ด